
Sistem se sastoji iz softvera i pripadajuće hardverske opreme i mora biti postavljen ispred Centralizovanog prolaza za kontradiverzionu kontrolu ( u daljem tekstu: KD kontrola) na pultu gde se vrši kontrola prolaska putnika koji su se registrovali na let i raspolažu kartom za ulazak  u vazduhoplov, odnosno "boarding karta". Karta za ulazak u vazduhoplov može biti različitog formata i to:
· Standardna karta koja se dobija na šalterima za registraciju putnika i prtljaga
· Karta dobijena putem internet aplikacije aviokompanije:
· Online check in karta u štampanoj formi
· Karta dobijena na mobilni telefonski aparat u formatu sms, mms
· Karta dobijena na CUSS kiosku
Agent na kotrolnom punktu koji je zadužen da vrši kontrolu prolaska putnika, vrši proveru boarding karte u smislu provere datuma, broja leta i identiteta putnika. Podaci o broju leta i datumu na boarding karti putnika se uparuju sa podacima iz sistema letnih informacija, a podaci o identitu na bording karti se uparuju sa podacima iz putne isprave putnika. Kontrolu prolaze oni putnici čiji je let aktuelan u datom trenutku i čiji podaci o identitetu se podadaraju sa podacima u putnoj ispravi.

[image: ]Po izvršenom uparivanju podataka, putnik se dalje upućuje na sledeću kontrolu odnosno KD i pasošku kontrolu.
· Fast line prolaz - koristi se za brzi prolazak posebnim ili dodatnim beneficijama putnika. Ovim prolazom, putnicima se omogućava prioritet pristupanja KD, carinskoj i pasoškoj kontroli, u odnosu na putnike koji su se regularno registrovali za svoj let na šalteru za registraciju putnika i prtljaga u Terminalu ili koji su registraciju na let izvršili putem interneta.
· Regularni prolaz-koristi se za prolazak putnika koji su se regularno registrovali za svoj let na šalteru za registraciju putnika i prtljaga u Terminalu, radi pristupanja KD,  carinskoj i pasoškoj kontroli.
Ponuđeno sistemsko rešenje mora biti tako konfigurisano da svi putnici koji su provereni od strane agenta na kontrolnom punktu i za koje je ustanovljeno da imaju kartu za ulazak u vazduhoplov koja je validna za određeni dan, mogu biti procesuirani u bezbednosno – restriktivnu zonu putničkog Terminala. Validacija odnosno davanje prava prolaska kontrolnog punkta se vrši na osnovu automatskog očitavanja barkoda sa bording karte koju putnik daje agentu i uparivanja očitanih podataka sa podacima iz sistema letnih infromacija. Podaci koji se mogu uparivati između predviđena dva sistema su
· Datum
· Broj leta
· Vreme  odlaska (ETD)
· Ime i prezime putnika
Informacija o izvršenoj kontroli se prikazuje u obliku vizuelnog i zvučnog signala na radnoj stanici i to
· Ako je uparivanje podataka bilo uspešno, sistem će obezbediti informaciju na ekranu radne stanice OK sa pratećim zvučnim signalom
· Ako je uparivanje podataka bilo bezuspešno, sistem će obezbediti infromaciju na  ekranu radne stanice NOT OK sa pratećim zvučnim signalom
Infromacija o izvršenoj kontroli mora biti sačuvana u okviru ponuđenog sistema i može biti korišćena naknadno u druge svrhe. Agent na kontrolnom punktu u svakom trenutku može da proveri da li je putnik već prošao kotrolni punkt  na osnovu upisivanja ličnih podataka putnika  u sistem ili na osnovu boarding broja ili broja sedišta i sl.
Po upisivanju u sistem, agent na kontroli u svakom trenutku  može da proveri da li je putnik  već prošao kotrolni punkt na osnovu njegovog imena i prezimena, ili boarding broja ili broja sedišta ukoliko je to moguće.
Neophodne tehničke karakteristike koje ponuđeni sistem treba da zadovolji:
· Sistem mora da prati modularni koncept, tako da omogući Aerodromu Konstantin  Veliki   u Nišu skalabilnost i fleksibilnost za buduće promene i proširenja sistema sa minimalnim potrebnim izmenama na sistemu
· Izgled i osećaj pri radu sa grafički korisničkim interfejsom mora biti jednostavan, lak za upotrebu, dosledan i intuitivan - User friendly.
· Sistem mora imati pristup podacima iz bliske i daleke prošlosti
· Sistem mora da radi brzo, sa kratkim vremenom odziva, tako da ne utiče na proces rada i rad ostalih sistema
· Sistem mora da omogući izvoz podataka u više prihvatljivih, standardnih formata (kao npr Microsoft Office i sl.).

Ponuđač je dužan da izvrši integraciju sistema koji je predmet nabavke sa Flight information system i drugim zahtevanm sistemima dogovorenim prilikom početne postavke sistema.
HARDVER I SISTEMSKI SOFTVER

Hardver

Narućilac će obezbediti računarsku mrežu i priključke, mesto u Data centru dok je Ponuđač u obavezi da isporući sve ostale informatičke resurse koji su neophodni za rad Informacionog sistema, kako bi se obezbedio optimalan rad istog i ispunili zahtevi iz odeljka Karakteristike Informacionog sistema.

Serversko okruženje je centralna informatička oprema Informacionog sistema i predstavlja neophodnu serversku i komunikacionu opremu Informacionog sistema koja će da omogući njihovo optimalno funkcionisanje.

Isporučilac će isporučiti neophodan broj uređaja za automatsku kontrolu kupona za ukrcavanje koji će na osnovu informacija dobijenih iz sistema reda letenja kontrolisati kupone za ukrcavanje putnika u vazduhoplov i omogućavati prolaz onim putnici čiji je let aktuelan u datom trenutku (prema unapred definisanim kriterijumima).

Sistemski softver

Naručilac će obezbediti i izvršiti instalaciju sistemskog softvera na centralnu serversku opremu Informacionog sistema i radne stanice, kako bi se obezbedio optimalan rad istog i ispunili zahtevi iz odeljka Karakteristike Informacionog sistema.

POČETNA POSTAVKA INFORMACIONOG SISTEMA

IMPLEMENTACIJA INFORMACIONOG SISTEMA
Ponuđač se obavezuje da izvrši implementaciju Informacionog sistema na isporučenu opremu, kao i na opremu Naručioca.
Ponuđač se obavezuje da isporuči Informacioni sistem i izvrši uslugu implementacije sistema tako što će obezbediti dizajn kompletnog sistema, uključujući i dizajn integracije sistema koji je potreban kako bi sistem bio operativan i ispunio glavne karakteristike i funkcionalne zahteve opisane u tački Opis predmeta nabavke.

Implementacija Informacionog sistema podrazumeva implementaciju sistemskog, aplikativnog i ostalog softvera neophodnog za funkcionisanje navedenog sistema na isporučenu opremu kao i na opremu Naručioca.

Implementacija se sastoji iz sledećih faza:

· Analiza potreba, dizajn sistema i upravljanje projektom implementacije
· Postavka i konfiguracija sistema
· Integracija
· Evaluacija - test period
· Puštanje sistema u rad

Napomena: Svaka od navedenih podfaza će biti konačno definisana pre početka same implementacije od obe ugovorne strane.
U prilogu je kratak opis svake pojedinačne faze implementacije:

I) ANALIZA POTREBA, DIZAJN SISTEMA I UPRAVLjANjE PROJEKTOM IMPLEMENTACIJE

Ponuđač treba da izvrši analizu potreba Naručioca na osnovu funkcionalnih zahteva opisanih u tački Informacioni sistem. Ponuđač se obavezuje da obezbedi dizajn kompletnog sistema, uključujući i dizajn integracije sistema na osnovu prethodno izvršene analize potreba Naručioca i funkcionalnih zahteva opisanih u tački Opis predmeta nabavke.

Ponuđač treba da imenuje najmanje jednog menadžera projekta koji će, na osnovu izvršene analize potreba i u saradnji sa stručnim licima Naručioca određenim za praćenje realizacije nabavke, pripremiti i pratiti realizaciju plana implementacije Informacionog sistema.

Ponuđač treba da obezbedi raspored implementacije i instalacije koji će biti koordinisan od strane menadžera projekta i koji ne sme ometati izvršavanje aerodromskih operacija. Sve promene u navedenom rasporedu, koje budu neophodne, zbog obavljanja aerodromskih operacija, biće koordinisane preko menadžera projekta.

Analiza potreba, dizajn sistema i upravljanje projektom će se odvijati kroz sledeće faze:

1. Analiza postojećeg sistema i organizacije rada
2. Prikupljanje i naknadna obrada podataka (tehnologija rada, ljudstvo, obučenost osoblja, oprema i slično)
3. Provera valjanosti prikupljenih i obrađivanih podataka
4. Upravljanje projektom implementacije


II) INSTALACIJA I KONFIGURACIJA SISTEMA

Ponuđač treba da izvrši instalaciju Security check point sistema i ostalog sistemskog i aplikativnog softvera kako bi sistem, koji je predmet javne nabavke, bio operativan i ispunio funkcionalne zahteve opisane u tački Opis predmeta nabavke. Ponuđač je dužan da dostavi Naručiocu sve instalacione medije i instalacione procedure koje su neophodne za nesmetan rad i prvi nivo održavanja sistema.

Konfiguracija Informacionog sistema podrazumeva podešavanje sistema i njegovih delova uključujući, ali se ne ograničavajući na:
· Hardver - podešavanje servera i serverskog okruženja, kao i radnih stanica i periferija za rad na Informacionom sistemu
· Softver - podešavanje sistemskog i aplikativnog softvera, uključujući i baze podataka za rad na Security check point sistemu
· Mrežne komponente
· Servise
· Korisničke interfejse
III) INTEGRACIJA

Potrebno je izvršiti integraciju elementa Informacionog sistema sa sledećim IT sistemima:

· postojeća komunikaciona mreža Naručioca (Fast Ethernet, Gigabit Ethernet, cat 6 kablovi i multimodna optička vlakna)
· sistema reda letenja (Flight information system)

Integracija sa sistemom reda letenja (Flight information system)

Informacije o aktuelnom redu letenja se šalju iz FIDS (Sistema letnih informacija) u Security check point sistem. Na taj način Security check point sistem će uvek imati ažuriranu evidenciju svih letova u odlasku i dolasku na aerodromu.

Sistem koji je predmet nabavke treba da dobija dole navedene podatke (ne ograničavajuće se samo na njih) iz Sistema reda letenja:
· Let (vazduhoplovna kompanija i broj leta).
· Tip vazduhoplova.
· Planirano vreme odlaska/dolaska.
· Predviđeno vreme odlaska/dolaska.
· Odredišta.
· Listu ostrva za prijem prtljaga dodeljenih letu - opcija
· Sortirnica za prijem prtljaga na navedenom letu - opcija


Napomena: Svi troškovi treće strane potrebni za implementaciju i podršku ovog interfejsa biće uključeni u cenu isporučioca.
Integracija će se odvijati kroz sledeće faze:

1. Povezivanje postavljenog sistema sa postojećom komunikacionom mrežom Aerodroma Konstantin Veliki
2. Povezivanje postavljenog sistema sa postojećim IT sistemima Aerodroma Konstantin Veliki
3. Testiranje rada servisa integracije IV) EVALUACIJA - TEST PERIOD
Evaluacija - Test period će se odvijati kroz sledeće faze:

1. Puštanje sistema u probni rad

Ponuđač je dužan da obezbedi test period u okviru koga će vršiti demonstraciju rada Informacionog sistema i svih softverskih i hardverskih komponenti sistema. Ponuđač je dužan da dostavi plan testiranja koji treba da obuhvati testiranje rada uređaja na Informacionom sistemu, test integracije sistema, korisnički test, kao i test konačnog prihvatanja sistema. Plan testiranja treba da prati prihvaćenu industrijsku praksu.

Naručilac zadržava pravo da unese izmene u plan testiranja ili da razvije nove operativne testove i procedure za ocenjivanje.
Test za konačno prihvatanje sistema treba da obuhvati sve zahteve iz Tehničke specifikacije i na osnovu njih izvrši testiranje isporučenog sistema, odnosno svih softverskih komponenti sistema.

2. Korektivna podešavanja sistema

Bilo koji deo sistema isporučen od strane Ponuđača, koji ne ispunjava zahteve Tehničke specifikacije, će biti zamenjen, nadograđen ili dodat od strane Ponuđača kako bi se ispravili uočeni nedostaci. Nakon korekcija primećenih nedostataka, ponovno ispitivanje će se vršiti da bi se proverila efikasnost korektivnih mera.


V) PUŠTANJE SISTEMA U RAD

Puštanje sistema u rad će se odvijati kroz sledeće faze:

1. Puštanje sistema u aktivni rad
2. Aktivacija tehničke podrške i održavanja sistema


3.1.2.2 OBUKA

Ponuđač treba da organizuje obuku za korišćenje sistema Security check point sistema kao i obuku za prvi nivo održavanja, u skladu sa sledecćim:

I) OBUKA ZA KORIŠĆENJE INFORMACIONOG SISTEMA

Ponuđač je obavezan da obezbedi obuku za korisnike svih elemenata Informacionog sistema Security check point na principu “train the trainer” za minimalno 5 korisnika.

II) OBUKA ZA PRVI NIVO ODRŽAVANjA INFORMACIONOG SISTEMA

Ponuđač je obavezan da obezbedi obuku za tim tehničara korisničkog servisa Naručioca koji će biti zaduženi za prvi nivo održavanja Security check point sistema. Obuka mora da obezbedi adekvatnu obučenost i poznavanje poslova i procedura rada na prvom nivou održavanja sistema, kako bi se obezbedilo njeno optimalno održavanje. Ponuđač se obavezuje da izvrši proveru obučenosti tima Naručioca putem testiranja znanja i praktične provere rada. Sertifikacija predstavlja dovoljan dokaz Ponuđaču da će tim kvalitetno obavljati poslove u okviru prvog nivoa održavanja.

Svi treninzi moraju biti završeni pre puštanja sistema u aktivni rad.

Ponuđač je obavezan da dostavi kompletnu tehnničku dokumentacija za sve elemente Security check point sistema na engleskom jeziku, kao i priručnike za rad korisnika sistema i priručnike za prvi nivo održavanja sistema.

PODRŠKA I ODRŽAVANJE

Podrška i održavanje odnose se na informacioni sistem koja je predmet javne nabavke, uključujući bazu podataka i sav neophodan softver neophodan za optimalno funkcionisanje Security check point sistema. Podrška i održavanje sastoje se od preventivne i korektivne podrške i održavanja koja uključuje daljinsko održavanje informacionog sistema i inženjersku podršku.
Naručilac će vršiti prvi nivo održavanja radnih stanica i periferne opreme kao i dela Security check point sistema koji je na njima instaliran, i to:
· Help desk korisnicima Security check point sistema
· Eskalacija drugom nivou podrške i održavanja koje će obezbediti Ponuđač
· Preventivno održavanje periferija sistema: preventivno čišćenje, instaliranje i konfigurisanje softvera na radnim stanicama i periferijama sistema, kao i ostalo po preporuci Ponuđača.

Ponuđač se obavezuje da pruža usluge preventivnog održavanja celokupnog Security check point
sistema, kao i drugog i trećeg nivoa korektivnog održavanja.

PREVENTIVNA PODRŠKA I ODRŽAVANjE

Ponuđač je obavezan da obezbedi i pruži Naručiocu svu potrebnu tehničku podršku kako bi se omogućilo optimalno funkcionisanje sistema i kako bi se obezbedila zahtevana dostupnost informacionog sistema od minimalno 99,6% na godišnjem nivou, izuzimajući vreme za unapred dogovorene prekide u radu sistema.

Preventivna podrška i održavanje koje obezbeđuje Ponuđač podrazumeva:
· Kontakt centar Ponuđača (telefon ili e-mail) koji će pružati Naručiocu odgovore na pitanja i sve informacije potrebne za optimalno funkcionisanje sistema, tokom standardnog radnog vremena.
· Instaliranje novih verzija softvera koje su dostupne u periodu trajanja ugovora o tehničkoj podršci i održavanju (instaliranje novih verzija “core” softvera koje se implementiraju na centralnu informatičku opremu sistema vršiće Ponuđač daljinski ili na lokaciji Naručioca, dok će instalacije softvera na radne stanice i periferije vršiti Naručilac po uputima i procedurama koje će Ponuđač dostaviti)
· Ispravka grešaka kroz planirane nove verzije softvera i ažuriranje softvera
· "Softverske zakrpe"
· Ponuđač se obavezuje da dostavi detaljan opis poslova i procedure rada za preventivno održavanje softvera namenjenog za rad na radnim stanicama i periferijama sistema Security check point sistema (1. nivo) koje će vršiti tim tehničara korisničkog servisa Naručioca.

· Ponuđač se obavezuje da dostavi planove i procedure potrebne za Disaster Recovery, kako bi se obezbedilo optimalno funkcionisanje sistema i zahtevana dostupnost sistema.


KOREKTIVNA PODRŠKA I ODRŽAVANJE

Korektivna podrška i održavanje podrazumeva da će Ponuđač obezbediti centar za tehničku podršku i vršiti 2. i 3. nivo podrške i održavanja i da će na osnovu zahteva (prvog obaveštenja) Naručioca izvršiti sve potrebne aktivnosti na otklanjanju uočenih grešaka i nefuncionalnosti. Otklanjanje kvarova na sistemu podrazumeva da Isporučilac obezbedi sve potrebne resurse i vrši sve potrebne aktivnosti u cilju otklanjanja kvara na sistemu kako bi se omogućila dostupnost sistema od 99.6% na godišnjem nivou, računajući vreme od prvog obaveštenja Naručioca. Ponuđač se obavezuje da pre početka pružanja usluge dostavi Naručiocu dokument kojim se propisuju procedure i način na koji će Naručilac upućivati zahtev za otklanjanje kvarova na sistemu, način na koji će Isporučilac obaveštavati Naručioca o instaliranju novih verzija softvera i slično.

Centar za podršku Isporučioca mora biti raspoloživ u periodu 24/7.
Isporučilac je dužan da dostavi matricu eskalacije problema, kvarova i incidenata prema njihovoj kritičnosti sa vremenima odziva i otklanjanja problema.

IZVEŠTAVANjE

Ponuđač je dužan da omogući minimalno sledeće izveštaje o korišćenju sistema Security check point , koji treba da budu u elektronskoj i pisanoj formi:
· Izveštaj o korišćenju Security check point sistema - Izveštaj o detaljima logovanja na sistem. Ovaj izveštaj omogućava praćenje aktivnosti podrške na dnevnom nivou, uključujući prijavljivanje na sistem, trajanje aktivnosti, količinu aktivnosti i vreme odjavljivanja sa sistema. Izveštaj se dostavlja na mesečnom nivou.
· Izveštaj o dostupnosti sistema - Ovaj izveštaj treba da omogući statistiku dostupnosti svih komponenti sistema.
· Izveštaj o pozivima upućenim Centru za podršku Ponuđača - Izveštaj o detaljima korišćenja usluge centra za podršku sa podacima o vremenu poziva, opisom problema i načinom rešavanja problema. Izveštaj se dostavlja na mesečnom nivou.
· Ponuđač je dužan da na mesečnom nivou vrši sva potrebna merenja usluge korektivne podrške i održavanja, prema kategorijama koje su prikazane u Tabeli korektivnog održavanja i da na mesečnom nivou Naručiocu dostavlja izveštaje o izvršenoj usluzi korektivne podrške i održavanja sa svom potrebnom statistikom

Potrebno je da izveštaji budu u standardnom formatu.

